อาคารเทียบรถคือสวยมากจริงๆ การตกแต่งและบรรยากาศบอกเลยว่าลงตัวมากๆ แถมยังมีดนตรีสดเล่นขับกล่อมอีกถือว่าเป็นไอเดียที่ดีมากๆเลย แต่!!!! มันติดอยู่ตรงเรื่องคุณภาพและรสชาติอาหารเนี่ยแหละ วันนี้สั่ง 5 เมนู มันแย่ทั้งหมดนี่เป็นไปได้หรอ??? เริ่มจากเมนูที่นอยด์น้อยสุดคือ เมนูชุดไส้กรอกเยอรมัน มีไส้กรอกสี่ชิ้น เสิร์ฟพร้อมมันบด และสลัด รสชาติไส้กรอกถือว่าใช้ได้ค่ะ เสียแต่ไม่ค่อยร้อน น้ำสลัดโอเค แต่ที่แย่มากๆคือมันบด ไม่รู้จะใช้คำใดมาอธิบาย นอกจากชืดดมาก เย็นและชืดคงจะเหมาะสมที่สุด จานต่อมาคือหมูตุ๋นลำไย เมนูนี้หมูตุ๋นออกรสหวานโดดๆนิดนึงแต่ให้คะแนนความแปลกและหาทานยาก เมนูนี้เสิร์ฟพร้อมข้าวหอมมะลิ (ในเมนูเขียนแบบนี้เลย ย้ำว่าข้าวหอมมะลิ) แต่ที่ได้มานั้นคือข้าวจับกังแบบเม็ดหักๆด้านๆ เป็นครึ่งเม็ดทั้งนั้น ดูยังไงก็ไม่ใช่อย่าว่าแต่จะใกล้เคียงข้าวหอมมะลิเลยค่ะ ข้าวคุณภาพดียังพูดไม่ได้เลย (เมนูนี้เฟลมากๆ เสียความรู้สึกสุดๆ ไม่น่าเชื่อจริงๆ) เมนูเครื่องดื่มสั่งชาเย็น กับชาดำเย็น ชาเย็นก็ใสมาก ไม่หอม ไม่หวาน ไม่ข้น น้ำแข็งล้วนๆ มีอย่างเดียวที่ดีคือทิชชู่ที่พันแก้วมาสวยเท่านั้น  โอ๊ยตายๆๆๆ จบท้ายสั่งเค้กมา 1 ชิ้น เผื่อของหวานจะดีกว่าของคาวก็ไม่ได้ช่วยอะไรมาก เค้กรสชาติธรรมดาแต่ขายในราคาร้อยกว่าบาท ณ จุดนี้คงเฟลไม่ได้ไปกว่านี้แล้วนะ เรื่องบริการไม่แย่ค่ะ น้องๆพนักงานออกจะหวงเมนูสักหน่อย (อาจจะเพราะเป็นสมุดปกหนัง-ที่ใช้มานานสภาพออกจะเยินพอควร)